title: I Clalongan nulungin Semut
text: Buin telunne, I Clalongan makeber nambung, matinggah di papah nyuhé. Kenehné liang pesan maan macanda ngajak kedise sané pasliwer. Ditu kedise mamunyi pacruet. Dugasé ento I Matul uli Désa Anyar maboros ngaba bedil. Saget dingeha ada munyin kedis, I Matul matolihan menek, nlektekan carang-carang kayuné. Lantas tepukina I Clalongan matinggah di carang nyuhé.